Gennadij Zjidko

Gennadij Valerievitsj Zjidko (russiskː Геннадий Валериевич Жидко, født 12. september 1965 i  Jangiabad i Syr-Daria oblast i usbekiske SSR i Sovjetunionen, død 16. august 2023 i Moskva i Russland) var en russisk arméoffiser, med tjeneste blant annet i Syria og i Ukraina. Han ble i 2017 utnevnt til helt av Den russiske føderasjon.

Liv og virke
Gennadij Zjidko ble uteksaminert fra Tasjkent skole for armerte militære styrker i 1987 og ble deretter troppsjef i en motorisert infanteridivisjon. I 1997 ble han uteksaminert fra Malinovskij militærakademi i Moskva og var deretter fra 2001 sjef for et motorisert infanteriregiment i Dusjanbe i Tadsjikistan.

I 2007 ble Zjidko uteksaminert fra Militærakademiet for generalstaben i Moskva, hvoretter han i 2007–2009 var divisjonssjef basert i Volgograd, og i 2009–2011 nestkommanderende for en hæravdeling i Voronezj. 

Syria: I 2016 ble han forfremmet til generalmajor. Som del av de russiske styrker som intervenerte i den syriske borgerkrig fra 2015, var Zjidko i 2016, Zjidko stabssjef for de russiske styrkene der. For sin tjeneste i Syria ble han i 2017 tildels utmerkelsen Helt av Den russiske føderasjon.

I 2017 ble han visesjef for generalstaben for de væpnede styrker.  I desember 2017 overtok han etter generalmajor Rustam Usmanovitsj Muradov kommandoen over 2. Garde-kombinerte armé, med hovedkvarter i Samara. I 2018 ble han sjef for det østlige militærdistrikt med hovedkvarter i Khabarovsk.

I 2018 ble han forfremmet til generalløytnant og i 2020 til generaloberst. 

I november 2021 ble Zjidko en av Russlands viseforsvarsministre, og leder av «Direktoratet for militære og politiske anliggender til de russiske væpnede styrker». 

Ukraina: I slutten av mai 2022 ble det rapportert at Gennadij Zjidko hadde etterfulgt Aleksandr Dvornikov som øverstkommanderende for de russiske invasjonsstyrkene i krigen mot Ukraina. Han ble etterfulgt som øverstkommanderende 8. oktober samme år av Sergej Surovikin.

Sanksjoner
Gennadij Zjidko ble plassert på den amerikanske regjeringens sanksjonsliste i juli 2022. Zjidko ble senere også sanksjonert av  Canada under landets  Special Economic Measures Act (S.C. 1992, c. 17) i relasjon til den russiske invasjon av Ukraina for grovt brudd mot internasjonal fred og sikkerhet, og av den britiske regjering i 2022 i relasjon til den russisk-ukrainske krig.

Død
Zjidko døde i Moskva den 16. august 2023, i en alder av 57 år.

Referanser

Russiske generaler
russiske militære fra den russisk-ukrainske krig
Personer fra provinsen Tasjkent